Ран Босилек
Не били негови

chitanka.info

Купил си Гламчо нови цървули. Върви и по-тропва. Не може да им се нарадва. Край пътя видял една круша. Под крушата дебела сянка. Седнал Гламчо да почине. Както почивал, тъй заспал. Минали пътници. Взели му новите цървули. После минал един селянин, видял Гламча без цървули и рекъл:

— Ей, момко, прибери си краката, че и без навуща ще останеш!

Гламчо се събудил, погледнал селянина, погледнал си и краката, па рекъл:

— Тия крака не са мои. Моите бяха с нови цървули.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.